સામાન્ય રીતે સ્વપ્નો એ ઈચ્છાપુર્તિનુ માધ્યમ હોય છે. પરંતુ બધાજ સ્વપ્નો ઈચ્છાપૂર્તિ હોતા નથી. કેટલાક સ્વપ્નો અસુખજનક, ભયજનક કે ડરામણાં હોય છે. કેટલાક સ્વપ્નોમાં તીવ્ર સંઘર્ષ પણ પ્રગટ થાય છે. જે સ્વપ્નોમાં અજ્ઞાત વાસનાઓનો સંતોષ મળે છે. એ પરિસ્થિતી જાગ્રત અહમને પડકારરૂપ લાગે છે. પરંતુ આ સ્વપ્નોની અબોધ માગણીઓ એટલી બધી આક્રમક હોય છે કે તેને હડસીલી કાઢવાનુ પરવડે તેમ હોતુ નથી. પરિણામે આવાં સ્વપ્ન આવે ત્યારે અહમ ડરી જાય છે. અને વ્યક્તિની ઊંઘ ચાલી જાય છે.